Ердоған: Ресейден С-400 кешенін сатып алудан бас тартпаймыз
"Ердоған: Ресейден С-400 кешенін сатып алудан бас тартпаймыз" | "https://abai.kz/post/86862"
TITLE: Ердоған: Ресейден С-400 кешенін сатып алудан бас тартпаймыз
URL: https://abai.kz/post/86862
META: "Ердоған: Ресейден С-400 кешенін сатып алудан бас тартпаймыз" | "https://abai.kz/post/86862"
DATE: 11.03.2019
AUTHOR(s): Abai.kz
TOTAL WORDS: 112
TEXT: Вашингтонның қарсылығына қарамастан, Түркия президенті Реджеп Тайип Ердоған Ресейден С-400 зенитті зымыран кешенін сатып алудан бас тартпайтынын мәлімдеді. "С-400 кешеніне келер болсақ, келісім жасалған, одан бас тарта алмаймыз, С-400 кешінен соң біз С-500 кешеніне көшуіміз мүмкін", деп мәлімдеді Ердоған 6 наурызда 24TV түрік телеарнасына берген сұхбатында. 5 наурызда АҚШ мемлекеттік департаменті Ресейдің әуе қорғаныс кешенін сатып алмауын Түркияға ескерткен. Олай болмаған жағдайда, Вашингтон Түркияны жаңа F-35 жойғыш ұшақтары жобасына қатыстырмайды. Бұған дейін АҚШ Ресейдің С-400 кешені НАТО елдерінің қорғаныс жүйесіне сәйкес келмейтінін бірнеше мәрте ескерткен. Вашингтон өзінің "Пэтриот" зымыранға қарсы кешенін Түркияға сатудан бас тартуы мүмкін. Ресей ақпарат құралдарының хабарлауынша, Түркия 2,5 млрд долларға С-400 кешенінің төрт дивизионын сатып алғысы келеді. Abai.kz
